hy hy ru fi hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Լավագույնը հարաբերությունների և սիրո մասին: Ռեալ ժամանակի պայմաններում:
Մենք գիտենք գրեթե ամեն ինչ այն միջոցառումների մասին, որոնք պետք է ձեռնարկվեն չպլանավորված հղիությունը կանխելու նպատակով: Սակայն, մենք երբեմն կարող ենք սխալվել մեր հաշվարկներում: Ի՞նչ պետք է անել, եթե թվում է, թե իրավիճակն արդեն ուշ է շտկել:
Կյանքում լինում են իրավիճակներ, երբ տեղի են ունենում բացարձակապես անսպասելի երևույթներ՝ ջրհեղեղներ, հրդեհներ, կամ պարզապես ամառային օրվա հորդառատ անձրև: Նույնիսկ այն ժամանակ, երբ զույգն օգտագործում է բեղմնականխման փորձված միջոցները, օրինակ՝ պահպանակները, միևնույն է, որոշ չափով կա վտանգ (օրինակ՝ պահպանակը կարող է պատռվել): Նման դեպքերի համար գոյություն ունի ևս մեկ միջոց, որը կարող է օգնել կանխել չպլանավորված հղիությունը: Այն կոչում են տարբեր ձևերով.
Վերջին անվանումից ելնելով, կարելի է հասկանալ, որ այս մեթոդը կարող է կիրառվել միայն բացառիկ դեպքերում. օրինակ, եթե
տեղի է ունեցել չպաշտպանված սեռական հարաբերություն (առանց պահպանակի կամ այլ բեղմնականխման մեթոդի),
կասկածներ կան հակաբեղմնավորման մեթոդի արդյունավետության վերաբերյալ (պահպանակը պատռվել է, կիրառվել են ոչ հուսալի մեթոդներ՝ «օրացուցային» մեթոդ, ընդհատված սեռական հարաբերություն, կամ տեղի է ունեցել երկու և ավելի հորմոնալ դեղահաբերի ընդունման բացթողում),
տեղի է ունեցել բռնաբարություն:
«Հրատապ» հակաբեղմնավորման մեթոդի էությունը կայանում է նրանում, որ 72 ժամվա ընթացքում (3 օր) սեռական հարաբերությունից հետո աղջիկն ընդունում է հատուկ դեղահաբեր: Այդ հաբերը պարունակում են հորմոնների բարձր դեղաչափեր, որոնք կասեցնում են ձվազատումը և կանխում են սերմնաբջիջների հետագա շարժը արգանդափողերով:
Հորմոնների այդպիսի բարձր դոզան լուրջ հորմոնալ «հարված» է հասցնում օրգանիզմին: Դեղահաբն ընդունելիս հնարավոր է սրտխառնոց, փսխում, ծանրության զգացում կրծքագեղձերում: Հետևաբար, այս մեթոդը կարելի է օգտագործել միայն ծայրահեղ դեպքերում: Իսկ քանի որ այդ հաբերը լուրջ փորձություն են օրգանիզմի համար, բժշկի հսկողությունը պարտադիր է (վերջապես մտածիր քո առողջության մասին):
Հասկանալի է, որ ամեն անգամ սեռական հարաբերություններից հետո «հրատապ» բեղմնականխում օգտագործելը նպատակահարմար չէ: Դրանով դու կարող ես միայն վնասել քո օրգանիզմին, որի վերականգնումը երկար ժամանակ կպահանջի: Այդուհանդերձ, այս մեթոդն ավելի նախընտրելի է, քան հղիության ընդհատումը, երբ կնոջ օրգանիզմն արդեն սկսել է նախապատրաստվել երեխայի զարգացման համար:
Ի դեպ, անհրաժեշտ է դիմել բուժօգնության, եթե`
կան ցավեր որովայնի շրջանում
հերթական դաշտանը անսովոր բնույթ ունի
հերթական դաշտանը ուշացել է 10 և ավելի օր. կա հղիության կասկած:
Ամփոփում ենք արդյունքները: Չնայած սուր զգացմունքներին ու մոլեգնող կրքերին, աշխատեք զգույշ լինել, որպեսզի կարիք չունենաք դիմելու հակաբեղմնավորման «հրատապ» օգնությանը: Իսկ եթե դա պատահել է, ապա ԱՆՊԱՅՄԱՆ դիմեք մասնագետի:
Մի մոռացեք, որ այս մեթոդը չի պաշտպանում սեռական ճանապարհով փոխանցվող վարակներից:
Մեր օրերում գիտնականները ստեղծել են բեղմնականխման բազմաթիվ մեթոդներ, իսկ դա նշանակում է, որ բոլորը հնարավորություն ունեն ընտրելու ամենահարմար տարբերակը: Այնուամենայնիվ, մեզ շարունակում են հետաքրքել ավելի «բնական» միջոցները: Եկեք քննարկենք խնդիրը մանրամասնորեն:
«Հորմոններ», «հորմոնալ» բառերը երբեմն երիտասարդների երևակայության մեջ առաջացնում են «մորուքավոր» կանանց կամ բարձր ձայն ունեցող տղամարդկանց տարօրինակ կրկեսային կերպարներ: Որպեսզի «բեղմնականխման հորմոնալ մեթոդներ» բառերը չվախեցնեն քեզ, կարդա այս հոդվածը:
Այն, ինչի մասին չես ուզում խոսել…
Դու գիտե՞ս, որ բռնություն է համարվում նաև այն գործողությունները, երբ նույնիսկ չկա կոպիտ ուժի կիրառում, ինչպես օրինակ` վիրավորական մեկնաբանությունները, նաև որոշակի բնույթի ակնարկները, հայացքները և հեռախոսազանգերը….
Արդյոք գիտե՞ք, թե ինչին են ասում «անգլիական գլխանոց» Ֆրանսիայում, «ձեռնոց» Իտալիայում, «Վեներայի շապիկ» Պորտուգալիայում, «պարկ» Ճապոնիայում, «գլխարկ» Պանամայում, «զրահաբաճկոն» Հոնկոնգում և «հովանոց» Հարավային Կորեայում:
Կապ հաստատել մեր հետ
Մոտակա դեռահասներին բարյացակամ կլինիկաներ / կենտրոններ
Մեզ ուղարկած հարցերի պատասխանները
© 2022 teenslive.am / «Արաբկիր» բժշկական համալիր - Երեխաների և դեռահասների առողջության ինստիտուտ: Բոլոր իրավունքները պաշտպանված են:
Կայքը ստեղծվել է TEENSLIVE.INFO կայքի նյութերի հիման վրա, ԿՏՏԻ ՅՈՒՆԵՍԿՕ-ի հետ համագործակցությամբ, ՅՈՒԷՆԷՅԴՍ տեխնիկական օգնության ռեգիոնալ ծրագրի շրջանակներում: Կայքը պատրաստվել է eWorks-ի կողմից:
Այս կայքում ներկայացված տեղեկատվությունը և կարծիքները կարող են չհամընկնել ՅՈՒՆԵՍԿՕ-ի և ՅՈՒԷՆԷՅԴՍ տեսակետների հետ:
Կայքում օգտագործված անվանումները և ներկայացված նյութերը չեն հանդիսանում ՅՈՒՆԵՍԿՕ-ի կարծիքը` որևէ երկրի, տեղանքի, քաղաքի կամ շրջանի, ինչպես նաև նրանց համապատասխան կառավարման օրգանների իրավական կարգավիճակի, բաժանման կամ սահմանների վերաբերյալ:
Կայքում տեղադրված նյութերը երաշխավորվել են Կրթության և գիտության նախարարության կողմից որպես ուսումնաօժանդակ նյութ`«Առողջ ապրելակերպ» դասընթացի համար: